1.3.Competitiveness for growth and jobs

1.2.Horizontal priorities in the EU budget

1.8.Special instruments

Section 2 – Internal control and financial management 41

2.1.The Commission manages the EU budget in a complex environment43

2.2.The Commission relies on various instruments to ensure that the taxpayers’ money is well managed49

2.3.The Commission’s control results confirm that the EU budget is well protected58

2.4.Further developments: outlook for 2020 and the 2021-2027 period70

PRIEDAI 73





Pratarmė

Džiaugiuosi galėdamas pateikti 2019 finansinių metų metinę ES biudžeto valdymo ir veiklos rezultatų ataskaitą. Šioje ataskaitoje apžvelgiami ES biudžeto vykdymo rezultatai, jo valdymas ir apsauga; ji yra įtraukta į Komisijos integruotųjų finansinių ir atskaitomybės ataskaitų rinkinį. Komisija ją teikia atlikdama savo pareigas pagal Sutartį dėl Europos Sąjungos veikimo ( ) ir Finansinį reglamentą ( ) ir ji yra esminė labai patobulintos finansinės atskaitomybės sistemos dalis.

2019 m. buvo paskutiniai 2014–2019 m. kadencijos metai, todėl daugiausia siekta užbaigti darbus pagal J.-C. Junckerio vadovaujamos Komisijos prioritetus ir pasirengti naujai Komisijos, kuriai vadovauja Pirmininkė Ursula von der Leyen, kadencijai.

ES biudžetas padeda stiprinti Europos ekonomiką ir didinti jos atsparumą. Maždaug pusė biudžeto lėšų skiriama pažangiam ir integraciniam augimui, jis taip pat naudojamas investicijoms į ateitį, visų pirma kuriant ekologiškesnę ir labiau skaitmeninę Europą. 2019 m. dar kartą įsitikinta, kad ES biudžetas gali realiai pakeisti ES piliečių gyvenimą daugelyje sričių: jo lėšomis gerinama transporto paslaugų pasiūla, gerinamas prisijungimas prie tinklo savo namuose ir kelionėje, taip pat gerinama aplinkos būklė, vykdant pažadą, kad ne mažiau kaip 20 proc. biudžeto lėšų bus išleidžiama kovojant su klimato kaita. Be to, ES biudžeto lėšomis remiamas bendras Europos atsakas į migracijos ir saugumo sričių problemas.

ES biudžetas ir toliau bus labai svarbus remiant plataus užmojo Europos žaliąjį kursą. Jis taip pat tebėra pirmoji reagavimo priemonė sprendžiant naujai iškilusias problemas: per pastarąją krizę, pasinaudojome visomis biudžeto lankstumo galimybėmis, kad greitai nukreiptume lėšas ten, kur labiausiai reikia atitaisyti šios krizės padarytą žalą.

Pastaroji COVID-19 krizė dar kartą parodė, kaip svarbu, kad ES galėtų remtis darnia ir lanksčia daugiamete finansine programa. Tai yra priemonė, kuri, neperžengiant nustatytų jos pajėgumo ribų ir naudojantis jos reguliavimo lankstumu, teikia galimybę imtis veiksmų ir greitai reaguoti į nenumatytas ir beprecedentes krizes. Priemone „Next Generation EU“ sustiprintas ilgalaikis ES biudžetas taip pat bus pagrindinė ekonomikos atsigavimo priemonė, nes, kaip jau įsitikinta, juo gebama skatinti solidarumą, atsakomybę ir inovacijas, kartu užtikrinant patikimą finansų valdymą per visą jo lėšomis finansuojamų programų gyvavimo ciklą.

Komisijai labai svarbu užtikrinti, kad ES biudžeto lėšos būtų leidžiamos atsakingai ir tinkamai, ir bendradarbiauti su visomis susijusiomis šalimis, kad būtų garantuota, jog bus pasiekta realių apčiuopiamų rezultatų vietos lygmeniu. Šioje ataskaitoje išdėstyta, kokiomis priemonėmis užtikrinama, kad ES biudžetas būtų valdomas pagal aukščiausius patikimo finansų valdymo standartus.

Komisija atidžiai stebi, kaip praktiškai vykdomas ES biudžetas. Jei nustatoma, kad valstybės narės, tarpininkai arba galutiniai gavėjai netinkamai panaudojo ES lėšas, Komisija nedelsdama imasi veiksmų, kad šios klaidos būtų ištaisytos, o lėšos, jei reikia, susigrąžintos. Komisija įvertino, kad po pataisų ir lėšų susigrąžinimų, kurie bus atlikti per ateinančius metus, likęs 2019 m. išlaidų klaidų lygis nesieks 1 proc., taigi bus kur kas mažesnis negu reikšmingumo riba (2 proc.). Šia ataskaita Komisija prisiima visą politinę atsakomybę už ES biudžeto valdymą 2019 m.